EGCO เด่นสุดในการเติบโตในต่างประเทศแนะซื้อ Valuation ถูกกว่าคู่แข่งเป้า 170 บ.
EGCO โบรกฯชูเป็นหุ้น Top pick สำหรับกลุ่มโรงไฟฟ้า : เรายังคงแนะนำ ซื้อ และเลือกเป็น Top pick ในกลุ่มโรงไฟฟ้า จากกำลังการผลิตที่มีสัญญารองรับแล้วเติบโตสูงสุดในกลุ่ม อีกทั้ง Valuation ถูกกว่าคู่แข่ง PER 10.8 เท่า PBV 1.0 เท่า และผลตอบแทนจากเงินปันผล 4.1% ราคาเป้าหมาย 170 บาท ลดจาก 172 บาท ปัจจัยบวกระยะสั้น ได้แก่ การอนุมัติสัญญาซื้อขายไฟฟ้าในโครงการ SBPL ประเมินมูลค่าเพิ่มเบื้องต้น 6 บาท (ยังไม่ถูกรวมในประมาณการ)

22 พ.ค. 2558

บล.เมย์แบงก์ กิมเอ็ง ระบุในบทวิเคราะห์วันนี้ (22 พ.ค.) ว่า บริษัท ผลิตไฟฟ้า จำกัด (มหาชน) หรือ EGCO จะได้ SBPL หนุนการเติบโตเป็น 45.5% ในช่วง 4 ปีข้างหน้า: โครงการ SBPL ซึ่งเป็นโรงไฟฟ้าถ่านหินขนาด 455 MW ในจังหวัดเคซอน ประเทศฟิลิปปินส์ ลงทุนในสัดส่วน 49% ร่วมกับ Meralco ซึ่งเป็นผู้ซื้อไฟฟ้าที่ถือสัดส่วน 51% ได้รับการอนุมัติสัญญาซื้อขายไฟฟ้าจากคณะกรรมการกำกับกิจการพลังงานของฟิลิปปินส์ ทำให้การก่อสร้างสามารถจะเริ่มขึ้นหลังจากนี้ โดยมีแผนเปิดผลิตเชิงพาณิชย์ในไตรมาส 1/62 ช้ากว่าแผนเดิมในปี 2561 เล็กน้อย เราประเมินมูลค่าเพิ่มจากเบื้องต้น 6 บาท บนสมมติฐาน IRR 12% และเงินลงทุน 2 ล้านเหรียญต่อ MW อัตราส่วนหนี้สินต่อทุนที่ 3:1 ทำให้การเติบโตของกำลังการผลิตไฟฟ้าของ EGCO เพิ่มเป็น 45.5% หรือ 1,715 MW ในช่วง 4 ปีข้างหน้าจากกำลังผลิตปัจจุบันที่ 3,767 MW 
ปรับประมาณการลงสะท้อนผลประกอบการแย่กว่าคาดใน ไตรมาส1/58: เราทำการปรับประมาณการผลประกอบการปี 2558-2559 ลง 9-11% เป็น 7,423 ล้านบาท และ 8,101 ล้านบาทตามลำดับ สะท้อนผลประกอบการ ไตรมาส1/58 ที่ต่ำกว่าคาด เกิดจากผลประกอบการของโรงไฟฟ้า BRWF ในออสเตรเลียที่ต่ำกว่าคาด จากกระแสลมที่ใช้สำหรับผลิตกระแสไฟฟ้าต่ำกว่าที่ประเมิน บนสมมติฐานระมัดระวังเราปรับปริมาณขายไฟฟ้าลง 5.3-19.0% ในปี 2558-2559 ผู้บริหารเชื่อว่าปริมาณลมในออสเตรเลียจะดีขึ้นในเดือน ก.ค. ของทกปี นอกจากนั้นเราทำการยังปรับลดรายได้ค่าไฟฟ้าของโรงไฟฟ้า BLCP สะท้อนการหยุดซ่อมนอกแผนในครึ่งแรกปี 58 
ยังคงเป็น Top pick สำหรับกลุ่มโรงไฟฟ้า : เรายังคงแนะนำ ซื้อ และเลือกเป็น Top pick ในกลุ่มโรงไฟฟ้า จากกำลังการผลิตที่มีสัญญารองรับแล้วเติบโตสูงสุดในกลุ่ม อีกทั้ง Valuation ถูกกว่าคู่แข่ง PER 10.8 เท่า PBV 1.0 เท่า และผลตอบแทนจากเงินปันผล 4.1% ราคาเป้าหมาย 170 บาท ลดจาก 172 บาท ปัจจัยบวกระยะสั้น ได้แก่ การอนุมัติสัญญาซื้อขายไฟฟ้าในโครงการ SBPL ประเมินมูลค่าเพิ่มเบื้องต้น 6 บาท (ยังไม่ถูกรวมในประมาณการ)